

Αθήνα, 24 Οκτωβρίου 2024

**ΑΝΑΦΟΡΑ**

- προς τον υπουργό Παιδείας, Θρησκευμάτων & Αθλητισμού

**Θέμα: «Η Συνήγορος του Παιδιού για τις συγχωνεύσεις στα σχολεία»**

Η βουλευτής Ιωαννίνων της Νέας Αριστεράς Μερόπη Τζούφη καταθέτει ως αναφορά προς τον υπουργό Παιδείας το δημοσίευμα της ιστοσελίδας News247 (23 Οκτωβρίου 2024) με τίτλο: «**Σχολεία: Η Συνήγορος του Παιδιού αποδομεί την κυβερνητική πολιτική των συγχωνεύσεων**», το οποίο αναδεικνύει σοβαρά ζητήματα που απορρέουν από την πολιτική της συγχώνευσης σχολικών μονάδων.

Σύμφωνα με το δημοσίευμα, η Συνήγορος του Παιδιού (ΣτΠ) επισημαίνει πως οι συγχωνεύσεις επηρεάζουν αρνητικά την ποιότητα της εκπαίδευσης, επιβαρύνουν τους μαθητές και τις οικογένειές τους, ενώ παραβιάζουν το δικαίωμα κάθε παιδιού σε ισότιμη πρόσβαση στην εκπαίδευση. Καθώς το θέμα αυτό αφορά ευαίσθητες κοινωνικές ομάδες και επηρεάζει άμεσα το μέλλον της παιδείας στη χώρα μας, η πολιτική ηγεσία του υπουργείου Παιδείας καλείται να απαντήσει στα συμπεράσματα της ΣτΠ, να εξετάσει εκ νέου την πολιτική αυτή και να προβεί στις απαραίτητες ενέργειες για τη διασφάλιση της ισότητας και ποιότητας στην εκπαίδευση.

Επισυνάπτεται το δημοσίευμα.

Παρακαλούμε για την άμεση απάντηση, τις σχετικές ενέργειες και την ενημέρωση της Βουλής και της εκπαιδευτικής κοινότητας.

**Η καταθέτουσα βουλευτής**

**Τζούφη Μερόπη**